open-index/open-wikipedia-markdown huggingface dataset:
התאבדות בסיוע רפואי

350px|ממוזער|
ממוזער| Secobarbital היא אחת התרופות הנפוצות ביותר להתאבדות בעזרת רופאים בארצות הברית
**התאבדות בסיוע רפואי** (באנגלית: **Assisted suicide**) הוא סוג של התאבדות אשר מבוצעת בסיוע אדם אחר. המונח מתייחס לרוב להתאבדות שמבוצעת בסיוע רופא (Physician-assisted suicide), שהוא התאבדות המבוצעת בסיוע של רופא או מטפל רפואי אחר. במדינות בהן התאבדות בסיוע רפואי מותרת על פי חוק, כאשר רופא המוסמך לכך קובע שאדם כשיר על פי חוק לסיים את חייו/חייה באמצעות התאבדות בסיוע רופא, בדרך כלל יכתוב הרופא למטופל מרשם רפואי עם מינון קטלני של תרופות.

במרבית תחומי השיפוט ברחבי העולם, סיוע לאדם להתאבד נחשב על פי החוק לפשע. אנשים שתומכים בקיום של התאבדות בסיוע רופאים, קוראים לרוב לוודא שאלו שיסייעו לאנשים לסיים את חייהם, יהיו פטורים מהעמדה לדין פלילי בגין הריגה או פשעים דומים.

התאבדות בסיוע רפואי היא חוקית במדינות מסוימות, בנסיבות מסוימות, כולל במדינות קנדה, בלגיה, הולנד, לוקסמבורג, קולומביה, שווייץ, באזורים מסוימים בארצות הברית, בפורטוגל ובמדינת ויקטוריה שבאוסטרליה. ברוב אותן המדינות או האזורים האנשים שמעוניינים לבצע התאבדות בסיוע רפואי חייבים לעמוד בקריטריונים מסוימים, כמו מחלה סופנית, לוודא שהם כשירים לקבל החלטה זו, ולוודא שהם הביעו את רצונם שוב ושוב לסיים את חייהם.

בממלכה המאוחדת התאבדות בסיוע רפואי אסורה, על פי חוק משנת 1961. דעת הקהל השתנתה עם השנים, ובשנת 2021 אימצה ההסתדרות הרפואית הבריטית עמדה נייטרלית, לאחר שנים שבהן התנגדה לכל שינוי בחוק. באוקטובר 2024 הוגשה הצעת חוק פרטית  המתירה התאבדות בסיוע רפואי באנגליה ובוויילס.

יש החוששים מבקרה בלתי מספקת על ההחלטות לסיוע רפואי להתאבדות.

## ראו גם
* המתת חסד
* דיגניטאס (ארגון)

## קישורים חיצוניים

* 

## הערות שוליים

קטגוריה:המתת חסד
קטגוריה:התאבדות
קטגוריה:מוות
ליגת העל הבלגית בכדורסל

**ליגת הכדורסל המקצוענית** הייתה ליגת הכדורסל הבכירה במדרג הליגות בבלגיה עד שבשנת 2021 התאחדה עם הליגה ההולנדית כדי ליצור את הליגה הבלגית הולנדית. אבל עדיין יש אליפות בלגיה בתוך הליגה הזאת ולכן אליפויות ניתנות לקבוצות בלגיות.

## היסטוריה
הליגה נוסדה ב-1928 ומתקיימת ברצף למעט מספר עונות בשנות מלחמת העולם השנייה, אם כי התקיימה עונה אחת ב-1941/42 תחת השלטון הנאצי. מבנה הליגה נותר קבוע באופן יחסי בשיטת ליגה של שנים או ארבעה סבבים עם מספר משתנה של קבוצות בדרך כלל בין 8 ל-11 קבוצות בכל עונה, עד לעונת 2003/04 הקבוצה שסיימה במקום הראשון בסיום הליגה הסדירה זכתה באליפות. החל מעונת 2004/05 מתקיים פלייאוף בסיום העונה הסדירה, כאשר הקבוצות במקומות 1 ו-2 העפילו באופן ישיר לחצי גמר הפלייאוף והקבוצות במקומות 3–4 ושאר הקבוצות באותה עונה (בין 2 ל-6 קבוצות נוספות) העפילו לשלב פלייאוף מוקדם. החל מעונת 2014/15 שונה פורמט הפלייאוף וכל 8 הקבוצות הראשונות העפילו בתום הליגה הסדירה לרבע גמר הפלייאוף בשייטת הטוב מ-3 לכל אורך הפלייאוף. מתכונת זו לא התקיימה בעונת 2019/20 שהופסקה עקב מגפת הקורנה אז נקבע כי הראשונה בטבלה בסיום שני הסבבים שהתקיימו היא האלופה.
### עונת 2020/21
הליגה מורכבת משני בתים בני חמש קבוצות כל אחד בשלב הראשון ומליגה רגילה בשלב השני.
*שלב ראשון, כל קבוצה משחקת פעם אחת נגד כל אחת מקבוצות הבית, סך הכל 4 משחקים. בסיום השלב הראשון כלל הקבוצות משני הבתים מצטרפות לליגה הסדירה.
*שלב שני, כלל הקבוצות השלב הראשון ממשיכות לליגה סדירה משותפת של 10 קבוצות בהן נספר הניקוד מ-4 המשחקים בשלב הראשון, בשלב זה כל קבוצה פוגשת כל קבוצה לצמד משחקים, סך הכל 18 משחקים בליגה. בסיום עונת הליגה הסדירה מתקיים פלייאוף לקבוצות במקומות 1 עד 8 בשיטת סדרות של הטוב מ-5, הקבוצה שסיימה במקום הראשון וזכתה בפליאוף מוכרזת כאלופה ומעפילה לשלב הבתים של ליגת האלופות, הקבוצה שסיימה במקום השני מעפילה לשלב המוקדמות של ליגת האלופות והשלישית ליורופקאפ. בסך הכל כל קבוצה משחקת כ-22 משחקים במהלך העונה.
### רישיון ליגה
בניגוד לליגות רבות, הקבוצה שמסיימת במקום האחרון לא יורדת לליגת המשנה, הליגה הבלגית מאפשרת השתתפות על פי רישיונות השתתפות מה שגורם לשינוי בכמות הקבוצות בליגה ללא קשר לביצועים בעונה החולפת. קבוצה אשר לא עומדת בתנאי הרישיון או מוותרת על מקומה יורדת לליגה השנייה החצי מקצוענית ואילו על קבוצה שרוצה לקבל רישיון משחק בליגה חייבת לשחק עונה אחת לפחות בליגת המשנה החצי מקצוענית
*הליגה מחלקת בכל עונה כ-3 סוגי רישיון השתתפות.
#רישיון A:מוענק לקבוצות בעלות תקציב של למעלה ממיליון אירו, הרישיון מאפשר לקבוצות להירשם למפעלים האירופיים.
#רישיון B:מוענק לקבוצות בעלות תקציב של למעלה מ-750 אלף אירו אך אינן יכולת להירשם למפעלים האירופיים.
#רישיון C:מוענק לקבוצות בעלות תקציב מינימום של 400 אלף אירו, רישיון זה ניתן לקבוצות בשנתיים הראשונות בליגה, לאחר כשנתיים על הקבוצה להחליפו ברישיון B או לרדת לליגת המשנה.
## אלופות הליגה לפי זכיות

***בכתב מודגש, הקבוצה זכתה באותה עונה גם בגביע**
****בכתב מודגש ומוטה, הקבוצה זכתה באותה עונה גם בגביע וגם בסופרקאפ***
**בכתב מוטה, הקבוצה זכתה באותה עונה בסופרקאפ*

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
בלגיה
קטגוריה:תחרויות כדורסל
ג'מאל מוסיאלה

**ג'מאל מוסיאלה** (באנגלית: **Jamal Musiala**; נולד ב-26 בפברואר 2003) הוא כדורגלן גרמני-אנגלי המשחק בעמדות הקשר ההתקפי והקיצוני בבאיירן מינכן מהבונדסליגה ובנבחרת גרמניה.

## קריירת מועדונים
מוסיאלה נולד בשטוטגרט, גרמניה לאב ניגרי ולאם גרמניה. הוא התגורר בפולדה עד גיל שבע. לאחר מכן עבר עם אמו לאנגליה ושיחק באקדמיה של צ'לסי במשך רוב שנות ילדותו.

ביולי 2019, בגיל 16, עזב את צ'לסי והצטרף לבאיירן מינכן.

ב-3 ביוני 2020 ערך את הופעת הבכורה שלו, כשנכנס כמחליף בבאיירן מינכן II בניצחון 2–3 על פרוסן מינסטר בליגה הגרמנית השלישית. ב-20 ביוני 2020 ערך את הופעת הבכורה שלו בבונדסליגה בקבוצת הבוגרים של המועדון מול פרייבורג. בהופעה זו הפך לשחקן הצעיר ביותר ששיחק במדי באיירן מינכן בבונדסליגה, בגיל 17 שנים ו-115 יום. ב-18 בספטמבר 2020 כבש את שער הבונדסליגה הראשון שלו בניצחון 0–8 על שאלקה 04, בכך הפך לכובש השער הצעיר בתולדות המועדון, בגיל 17 שנים ו-205 יום. ב-3 בנובמבר ערך את הופעת הבכורה שלו בליגת האלופות בניצחון 2–6 על רד בול זלצבורג. ב-23 בפברואר 2021 כבש את שער ליגת האלופות הראשון שלו בניצחון 4–1 על לאציו בשלב שמינית הגמר. בכך הפך לכובש השער הצעיר ביותר בתחרות הן כגרמני והן כאנגלי.

במחזור האחרון של עונת 2022/2023 בבונדסליגה כבש שער ניצחון 1–2 על פ.צ. קלן בדקה ה-89, שער אשר הכריע את האליפות והעניק אותה לבאיירן מינכן על חשבון בורוסיה דורטמונד בזכות הפרש שערים עדיף.

ב-15 בפברואר 2025 האריך מוסיאלה את חוזהו בבאיירן מינכן עד 2030.

## קריירה בינלאומית
למוסיאלה הייתה אפשרות לייצג הן את נבחרת ניגריה עקב מוצא אביו, הן את אנגליה והן את גרמניה, ובנבחרות הצעירות שיחק הן עם גרמניה והן עם אנגליה.

בנובמבר 2020 זומן לסגל נבחרת אנגליה עד גיל 21. הוא ערך את הופעת הבכורה שלו בניצחון 1–3 על אנדורה ב-13 בנובמבר 2020. הוא הבקיע את השער הראשון בניצחון 0–5 על אלבניה ב-17 בנובמבר 2020.

ב-24 בפברואר 2021 הודיע מוסיאלה כי החליט לייצג את מדינת הולדתו, גרמניה, בנבחרות הבינלאומיות. ב-24 במרץ 2021 ערך את הופעת הבכורה במדי נבחרת גרמניה, כשהחליף את קאי האברץ בניצחון 0–3 על איסלנד במסגרת מוקדמות מונדיאל 2022. ב-11 באוקטובר כבש שער בכורה בניצחון 0–4 על מקדוניה הצפונית.

נכלל בסגל נבחרת גרמניה לטורניר מונדיאל 2022.

## תארים
#### באיירן מינכן II
* אליפות הליגה השלישית: 2019/2020

#### [[באיירן מינכן]]
* אליפות גרמניה: 2020/2021, 2021/2022, 2022/2023, 2024/2025
* הסופר קאפ הגרמני: 2020, 2021, 2022, 2025
* הסופר קאפ האירופי: 2020
* גביע העולם למועדונים: 2020

### אישיים
* יורו 2024-נעל הזהב

## קישורים חיצוניים

## הערות שוליים

קטגוריה:כדורגלנים אנגלים
קטגוריה:כדורגלנים גרמנים
קטגוריה:קשרי כדורגל אנגלים
קטגוריה:קשרי כדורגל גרמנים
קטגוריה:כדורגלני באיירן מינכן
קטגוריה:כדורגלני נבחרת גרמניה
קטגוריה:אנגלים ממוצא גרמני
קטגוריה:אנגלים ממוצא ניגרי
קטגוריה:שטוטגרט: כדורגלנים
קטגוריה:מהגרים מגרמניה לממלכה המאוחדת
קטגוריה:כדורגלני יורו 2020
קטגוריה:כדורגלני מונדיאל 2022
קטגוריה:כדורגלני יורו 2024
קטגוריה:אנגלים שנולדו ב-2003
קטגוריה:גרמנים שנולדו ב-2003
סאלי פדרסון

**סאלי פדרסון** (באנגלית: **Sally Pederson**; נולדה ב-13 בינואר 1951) היא פוליטיקאית ועורכת אמריקאית, שכיהנה כסגנית מושל איווה בין השנים 1999–2007. פדרסון היא חברת המפלגה הדמוקרטית.

## ביוגרפיה
פדרסון נולדה בעיר וינטון, מושב המחוז של מחוז בנטון שבאיווה. הוריה היו וינבה וג'רלד פדרסון. בשנת 1973 סיימה את לימודיה הגבוהים באוניברסיטת המדינה של איווה, שם הייתה חברה באחווה "קפא קפא גמא". בטרם נבחרה לתפקיד סגן המושל בשנת 1998, כיהנה פדרסון כמנהלת בכירה בארגון "תאגיד מרדית'" שבדה מוין. היא עבדה גם כעורכת בכתב-העת "Better Homes and Gardens".

בבחירות 1998 באיווה, התמודדה פדרסון לסגנית המושל, כעמיתתו למירוץ של טום וילסאק. הצמד וילסאק-פדרסון גרף 500,231 קולות, שהם 52.3% מקולות הבוחרים. על אף שג'ים רוס לייטפוט, מועמד המפלגה הרפובליקנית, היה בעל הסיכויים הרבים יותר להחליף את טרי ברנסטאד בתפקיד המושל, וילסאק האנדרדוג גבר על לייטפוט ונהיה למושל הדמוקרטי הראשון של איווה מזה 30 שנה. פדרסון הושבעה לתפקידה ב-15 בינואר 1999, סגנית המושל ה-44 למניין. במהלך כהונתה כסגנית המושל פעלה פדרסון למען אנשים עם נכות והובילה את יוזמת הממשל של המושל וילסאק למען טיפולי בריאות ושירותי אנוש.

במהלך הבחירות לנשיאות ארצות הברית 2004, טרם היבחרו של ג'ון אדוארדס למועמד הדמוקרטי אל תפקיד סגן נשיא ארצות הברית, שוער רבות בעיתונות האמריקאית כי וילסאק עשוי להיות עמיתו למירוץ של המועמד הדמוקרטי לנשיאות ג'ון קרי. מאוחר יותר דווח כי לו קרי ינצח את הנשיא המכהן ג'ורג' ווקר בוש, לווילסאק יוצע תפקיד בקבינט של ארצות הברית. אילו היה זה קורה, הייתה פדרסון הופכת להיות האישה הראשונה כמושלת איווה.

## קישורים חיצוניים

## הערות שוליים

קטגוריה:אמריקאים ילידי איווה
קטגוריה:סגני מושלי איווה
קטגוריה:עורכי כתבי עת אמריקאים
קטגוריה:בוגרות אוניברסיטת מדינת איווה
קטגוריה:בוגרי אוניברסיטת המדינה של איווה
קטגוריה:פוליטיקאיות אמריקאיות
קטגוריה:פוליטיקאים אמריקאים
קטגוריה:חברות המפלגה הדמוקרטית (ארצות הברית)
קטגוריה:חברי המפלגה הדמוקרטית (ארצות הברית)
קטגוריה:אמריקאיות שנולדו ב-1951
קטגוריה:אמריקאים שנולדו ב-1951
יחסי אוסטרליה–בלארוס

**יחסי אוסטרליה–בלארוס** הם היחסים הדיפלומטיים שבין **[[אוסטרליה|הקהילייה של אוסטרליה]]** לבין **[[בלארוס|רפובליקת בלארוס]]**.

## היסטוריה
שתי המדינות כוננו יחסים דיפלומטיים ב-9 בינואר 1992 בעקבות עצמאותה של בלארוס מברית המועצות בשנת 1991. שתי המדינות חולקות יחסים דו-צדדיים ידידותיים ועוסקים בנושאים בעלי עניין הדדי בארגונים בינלאומיים. אוסטרליה חתמה על מזכר הבנות בנושא שיתוף פעולה באמנות ותרבות עם בלארוס במהלך ביקורו של סגן שר החוץ ריבקוב באוסטרליה בפברואר 2015. מזכר הבנות בנושא התייעצויות דו-צדדיות בין משרדי החוץ נחתם בשנת 2013.

## הגירה ותיירות
בשנת 2018 ביקרו 900 אוסטרלים בבלארוס ו-600 בלארוסים באוסטרליה. באוסטרליה מתגוררים 1,700 איש ממוצא בלארוסי.

## נציגויות דיפלומטיות
* אוסטרליה מיוצגת בבלארוס באמצעות שגרירותה במוסקבה, רוסיה.
* בלארוס מיוצגת באוסטרליה באמצעות שגרירותה בג'קרטה, אינדונזיה.

## קישורים חיצוניים

* יחסי אוסטרליה–בלארוס, באתר משרד החוץ האוסטרלי

## הערות שוליים

קטגוריה:ערכים ללא קטגוריות פיזיות - יחסי חוץ
ישבק

על-פי התנ"ך, **ישבק** הוא בנו השביעי של אברהם, ובנה החמישי של אשתו השלישית או הפילגש שלו, קטורה, שאותה נשא אברהם לאישה לאחר שגירש את הגר ואחרי מותה של שרה. 

לישבק היו חמישה אחים: זמרן, יקשן, מדן, מדין ושוח, בנוסף לשני אחים למחצה: ישמעאל ויצחק.

הוא שולח יחד עם שאר בני קטורה אל ארצות המזרח.

## ראו גם
* בני קטורה

## הערות שוליים

קטגוריה:אישים בפרשת חיי שרה
קטגוריה:בני קטורה
הסוכנות הפדרלית לבינוי ושיכון

שמאל|ממוזער|148x148 פיקסלים|סמל הסוכנות בשנים 2004–2008.
**הסוכנות הפדרלית לבינוי ושיכון** (ברוסית: **Федеральное агентство по строительству и жилищно-коммунальному хозяйству**, בראשי תיבות: **Госстрой**) היה גוף של הרשות המבצעת ברוסיה שתפקידיו היו:
* ניהול רכוש ממלכתי בתחום הבנייה, התכנון העירוני, תעשיות חומרי הבניין ושירותי הדיור והקהילה;
* פיתוח ויישום מדיניות המדינה והרגולציה המשפטית בתחום הבנייה, אדריכלות, תכנון עירוני, שירותי דיור וקהילה, אספקת אנרגיית חום, הבטחת היעילות האנרגטית של מבנים, כמו גם הגדלת היעילות האנרגטית של כלכלת מחוזות הפדרציה הרוסית והמערכות העירוניות.

למרות התנגשות אינטרסים בתחום אספקת החום והאנרגיה, לא הייתה לו סמכות ניטור ובדיקת חשבונות בתחום, כשעניינים אלה נתונים לפיקוחו של משרד האנרגיה של רוסיה.

על פי צו נשיא רוסיה מ-1 בנובמבר 2013, הפכה הסוכנות הפדרלית לבינוי ושיכון למשרד הממשלתי לבינוי ושיכון של הפדרציה הרוסית, במסגרת ממשלת מדבדב השנייה.

## גופים קודמים

## ראשי הסוכנות
* יפים באסין (1990–1999)
* אנוור שמוזפארוב (1999–2002)
* ניקולאי קושמן (אוקטובר 2002–2004)
* ולדימיר אברצ'נקו (23 במרץ 2004–14 ביולי 2005)
* סרגיי קרוגליק (יולי 2005–אוקטובר 2007)
* ולדימיר קוגן (11 ביולי–25 בדצמבר 2012)
* ולדימיר טוקארב (6 באפריל–1 בנובמבר 2013)

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:משרדי ממשלה היסטוריים ברוסיה
קטגוריה:משרדי בינוי ושיכון
יחידת הפשע הלאומית

**יחידת הפשע הלאומית** (באנגלית: **National Crime Squad**, בראשי תיבות: **NCS**) הייתה ארגון משטרה בריטי, שעסק במאבק בפשע מאורגן ורב-לאומי. היא הוקמה באפריל 1998 לאחר איחודן של שש יחידות פשע אזוריות לשעבר, היא התקיימה שמונה שנים עד שהתמזגה עם יחידות של שירות המכס המלכותי ושירות המודיעין הפלילי הלאומי ב-1 באפריל 2006 ליצירת הסוכנות לפשע מאורגן חמור. לאחר חוק הרפורמה במשטרה משנת 2002, דיווחה רשות השירות של יחידת הפשע הלאומית ישירות למשרד הפנים והייתה לה סמכות שיפוט ארצית ובינלאומית. היא לא טיפלה בענייני ביטחון לאומי והפנתה עניינים כאלה לשירות הביטחון המתאים.

## תחומי פעילות
NCS עסקה בעיקר בפשע מאורגן, סחר בסמים גדול, רציחות מוזמנות, סחר בנשק, סחר בבני אדם, פשעי מחשבים והיי-טק, זיוף והלבנת כספים, סחיטה, חטיפה ורצח הקשורים לכל אחד מהאמור לעיל. לבסוף, היא הגדילה ותמכה בכוחות שיטור אזוריים ברחבי בריטניה.

## ארגון
קציני הארגון הופעלו מתוך כוחות המשטרה מאנגליה ומוויילס, נתמכו על ידי אזרחים ואנשי משטרה מומחים שגויסו ישירות. בראש הארגון עמד מנהל כללי והייתה לו סמכות נרחבת.

המנכ"ל הראשון היה רוי פנרוז ועם פרישתו בשנת 2001, וויליאם יוז, מונה למנכ"ל לפני שעבר להקים את הסוכנות לפשע מאורגן חמור כמנכ"ל מייסד שלה. טרבור פירס, בעבר סגן המנכ"ל נכנס לתפקיד המנכ"ל השלישי לפני שהפך בהמשך למנכ"ל הסוכנות לפשע מאורגן חמור.

מטה NCS היה בפימליקו לונדון, עם שלוש יחידות פיקוד אזוריות: צפון, מזרח ומערב. יחידות אחרות היו היחידה לפשע פיננסי, היחידה לפדופיליה, היחידה הלאומית לפשעי היי-טק וצוות פשעי ההגירה. ה-NCS כלל 1,656 עובדים במשרה מלאה, כולל 5 דירקטורים, 1,169 שוטרים ו-280 אנשי משטרה אזרחיים.

## הופעות בסיפורת
ה-NCS הופיעה בסדרת הטלוויזיה NCS: Manhunt, וב-Burnside, ספין-אוף של The Bill.

## קישורים חיצוניים
* https://web.archive.org/*/http://www.nationalcrimesquad.police.uk/

קטגוריה:הממלכה המאוחדת: ארגונים ממשלתיים
קטגוריה:פשע בממלכה המאוחדת
יחסי אוסטרליה–לוב

ממוזער|שגרירות לוב בקנברה
**יחסי אוסטרליה–לוב** הם היחסים הדיפלומטיים שבין **[[אוסטרליה|הקהילייה של אוסטרליה]]** לבין **[[לוב|מדינת לוב]]**.

## סקירה כללית
אוסטרליה תמכה במהפכנים הלובים במהלך מלחמת האזרחים הראשונה בלוב, ושלחה סיוע הומניטרי ללוב יותר מכל מדינה אחת אחרת אחרי ארצות הברית. ב-9 ביוני 2011 הכירה אוסטרליה בממשלת המורדים, חודשיים לפני לכידתה של טריפולי.

בדצמבר 2011 נסע שר החוץ האוסטרלי קווין ראד ללוב ונפגש עם ראש ממשלת לוב עבד א-רחים אל-כיב. ראד הניף טקסית את דגל אוסטרליה על הקונסוליה הכללית של ארצו בטריפולי והבטיח את תמיכתה של קנברה במאמצים לפינוי מוקשים בלוב, וכן ייעוץ לגבי המעבר המתוכנן של לוב לממשל דמוקרטי.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
באנו לתקן

**באנו לתקן** הוא אלבום האולפן השני של צמד ההיפ הופ הישראלי שרק וצוקוש. האלבום יצא לאור ב-17 בדצמבר 2020 דרך תאקט רקורדס ו-NMC.

## סינגלים
* Non Stop – יצא לאור ב-14 באפריל 2020 כסינגל הראשון מתוך האלבום. בשיר משתתף הראפר מיכאל סוויסה.
* איך אדע – יצא לאור ב-14 באפריל 2020 כסינגל השני מתוך האלבום.
* משקל כבד – יצא לאור ב-4 ביוני 2020 כסינגל השלישי מתוך האלבום.
* ראש טוב – יצא לאור ב-10 בספטמבר 2020 כסינגל הרביעי מתוך האלבום.
* הבשורה – יצא לאור ב-4 באוקטובר 2020 כסינגל החמישי מתוך האלבום. השיר כולל סימפול של השיר "כשתגדל" של הזמר יהודה פוליקר.
* באנו לתקן – יצא לאור ב-3 בדצמבר 2020 כסינגל השישי והאחרון מתוך האלבום. השיר כולל קולות רקע של סאבלימינל, חזי שקד וליה שקד.

## רשימת רצועות

## קישורים חיצוניים

קטגוריה:אלבומי היפ הופ ישראליים
קטגוריה:אלבומי תאקט
קטגוריה:אלבומים שהופקו על ידי סאבלימינל
קטגוריה:אלבומים בעברית
המדתא

**המדתא** הוא דמות במגילת אסתר, שם מסופר כי הוא אביו של המן האגגי וצאצא של אגג מלך עמלק.

הוא מוזכר בפעם הראשונה בתנ"ך ב: 

בתלמוד הבבלי נאמר ששם אשתו היה אמתלאי בת עורבתי. 

יש כמה הצעות לפירוש שמו. יש הסוברים שהמדתא הוא "הומדת" שהיה אחד הקצינים הפרסיים ו"דתא" היא תוספת שניתנה לו, שפירושה בפרסית "נתינה". כמו כן, יש הסוברים שפירוש שמו הוא "מקריב ". בנוסף לכך, יש הסוברים שפירוש שמו הוא "מתנת [האל העילמי] הומבן".

אדם בשם דומה ("המדיתא") מוזכר בכתובת פיניקית-נומידית מאוחרת מתוניסיה.

## ראו גם
* המן האגגי
* אגג

## הערות שוליים

קטגוריה:עמלק
קטגוריה:המן
אורות (שכונה)

**אורות** היא שכונה במזרח תל אביב-יפו הממוקמת ממזרח ליד אליהו, ברובע 9. השכונה נחשבת לשכונת-משנה של כפר שלם. שמה הנוכחי של השכונה הוכרז בינואר 2011. בשכונה ישנן כ-300 משקי בית, והדירוג הסוציו-אקונומי עומד על כ-13 מתוך 20. 9.8% מתושבי העיר הם אקדמאים. גיל החציוני בשכונה הוא 65, הגבוה ביותר בעיר.

בשטח השכונה ממוקמת מכללת אורט סינגאלובסקי.

## הערות שוליים

קטגוריה:תל אביב-יפו: שכונות
קטגוריה:כפר שלם
המינהל הווטרינרי של משרד הפנים הרוסי

**המינהל הווטרינרי של משרד הפנים של האימפריה הרוסית** (ברוסית: **Ветеринарное управление МВД Российской империи**) היה גוף של משרד הפנים של האימפריה הרוסית שהוקם באפריל 1901 בסנקט פטרבורג. מטהו היה ממוקם בכיכר תיאטרלניה מספר 3 וכבש חלקית את בניין הקונסרבטוריון.
## משימות
* מניעת מחלות מידבקות בחיות בית ובעלי חיים
* ארגון בתי חולים וטרינריים, בתי ספר ומעבדות
* איסוף מידע על המצב הווטרינרי והסניטרי של פרובינציות האימפריה הרוסית
* עריכת הוראות עבור עבודת הווטרינרים
* עריכת דו"חות על ייצוא מוצרים לבעלי חיים ובעלי חיים מחוץ למדינה
* פיתוח אמצעים לשימור מוצרי בשר מתכלים
* איסוף דו"חות על אחוז איסוף הבקר לפי מחוזות האימפריה

בשנת 1917 הועבר המינהל הווטרינרי של משרד הפנים למינהל המפקח הרפואי הראשי של משרד הפנים. בשנת 1918 הוקמה המחלקה הווטרינרית תחת הקומיסריון העממי לענייני פנים ברפובליקה הסוציאליסטית הסובייטית הפדרטיבית הרוסית, שפורק לבסוף בשנת 1919.
## מדענים וזואטולוגים מפורסמים ששירתו במינהל הווטרינרי במשרד הפנים
* ולנטין נגורסקי – אפיזואטולוג, מהדר החקיקה הווטרינרית הראשונה בנושא מאבק ומניעת אפיזואטיקה ברוסיה.
* ארקדי רייבסקי – מדען-אפיזואטולוג, מארגן מעבדות בקטריולוגיות רבות.
* יבגני דז'ונקובסקי – פרוטוזואולוג, הקים לראשונה את הגורם הסיבתי של תיאילריוזיס בבקר.
* סרגיי גרינצר – וטרינר, מחבר היצירה "המצב הנוכחי של העניינים הווטרינריים ברוסיה".
* פרופסור ניקולאי מיכין – ראש המחלקה בשנת 1917.

## הערות שוליים

קטגוריה:1901 ברוסיה
קטגוריה:משרד הפנים (רוסיה)
קטגוריה:וטרינריה
המועצה הרפואית של משרד הפנים הרוסי

**המועצה הרפואית של משרד הפנים** (ברוסית: **Медицинский совет МВД**) הייתה מחלקה שהוקמה בשנת 1803 תחת מחלקת המשטרה של משרד הפנים כדי לשפר את מדע הרפואה והפרקטיקה וכן לפקח על פעילותם של מוסדות רפואיים ותרופות באימפריה הרוסית. בשנת 1810 הוא הועבר לאחריות משרד החינוך העממי. בשנים 1811–1822 היו שתי מועצות רפואיות: תחת משרד המשטרה (מאז 1819 תחת משרד הפנים) ותחת משרד החינוך העממי. מאז – פעלה רק המועצה הרפואית שתחת משרד הפנים.

המועצה הרפואית הייתה גוף ייעוץ קולגיאלי. ראש המועצה נקרא הדיקן ונבחר למשך 3 שנים מבין חברי המועצה. מאז 1836 אושרו היו"ר והחברים המלאים בהוראת הקיסר בהמלצת השר לענייני פנים מקרב המדענים "שזכו לכבוד אוניברסלי על מעשיהם", מומחים בעניינים הדורשים ידע רפואי מיוחד.

חברי המועצה היו מנהלי המחלקות הרפואיות של משרד הפנים ומשרד המלחמה; רופא המטה הכללי בחיל הים ונשיא האקדמיה לרפואה וכירורגיה. חברי הכבוד נבחרו על ידי המועצה ואושרו על ידי שר הפנים.

ההחלטות בכל הנושאים במועצה התקבלו על פי הצבעה ברוב קולות ואושרו על ידי שר הפנים. עד 1842 הייתה למועצה הזכות הבלעדית להעניק תארים גבוהים יותר לרופאים ללא בדיקות. מאז 1870 היו לה שני סגנים מאגודת התרופות של סנקט פטרבורג. מאז 1875 היה חבר בה פקיד ממשרד החינוך; מאז 1886 – פקיד ממשרד האוצר. מאז 1898 פעלה תחת המועצה מעבדה לייצור מחקר רפואי ומדעי פלילי. המועצה פורקה במרץ 1918, בעקבות אירועי מהפכת פברואר, מהפכת אוקטובר ומלחמת האזרחים ברוסיה.

## לקריאה נוספת
* МВД России, энциклопедия. – Москва: Объед. редакция МВД России, «Олма-пресс», 2002. 

## קישורים חיצוניים
* ההיסטוריה של משרד הפנים של רוסיה (1802–1917)

קטגוריה:האימפריה הרוסית: היסטוריה
קטגוריה:משרד הפנים (רוסיה)
קטגוריה:רוסיה: בריאות ורפואה
יעקב גונין

**יעקב שלמה גונין** (3 באוגוסט 1952 – 8 באוקטובר 1973) היה חייל בסיירת גולני, שלחם בחזית הסורית במלחמת יום הכיפורים ונפל בקרב. על פעולתו במלחמה עוטר גונין בעיטור העוז.

## ביוגרפיה
יעקב גונין נולד בטבריה. מעט אחר כך עברה משפחתו להתגורר באשקלון. הוא סיים את לימודיו בבית ספר תיכון שם. נחשב לנער פעיל מאוד ולספורטאי מעולה. היה פעיל בתנועת הצופים.

גונין התגייס לצה"ל בקיץ 1971. התחיל בקורס טיס, ולאחר מכן עבר לשרת בחטיבת גולני. הוא הוצב בפלוגת הסיור של החטיבה כמקלען. היה חייל מצטיין ובעל ידע צבאי רב וקלע מעולה.

### במלחמת יום הכיפורים
ביום השלישי למלחמה, 8 באוקטובר, השתתפה פלוגת הסיור של גולני בניסיון הראשון לכבוש את מוצב החרמון מידי הצבא הסורי, שכבש אותו ביום הראשון למלחמה. חיילי החטיבה ניהלו לחימה מרה עם הסורים שחסמו את דרכם. גונין פעל כמקלען בעמדה ובה חמישה חיילים, שעמדה בפני סכנת כיתור. במשך שעות אחדות לחמו החיילים בסורים בערפל סמיך ובטווחים קצרים. גונין לחם בגבורה וביעילות כשהוא מדלג מעמדה לעמדה ושבר את ההסתערויות הסוריות על החולייה. לבסוף נורה בראשו ונהרג. היה בין 23 חללי החטיבה בקרב זה.

יעקב גונין היה בן 21 במותו. הניח הורים ואחות. הוא נקבר בבית הקברות הצבאי בעירו אשקלון.

על פעולתו בקרב עוטר גונין לאחר המלחמה בעיטור העוז.

## הנצחה
שמו של גונין הונצח על גבי האנדרטה לנופלים מבני אשקלון ועל גבי האנדרטה לחללי חטיבת גולני בצומת גולני. דברים לזכרו נכתבו בספר **רעות שכזאת,** שהוציאה החטיבה לזכר חייליה שנפלו במלחמה.

## קישורים חיצוניים
* 
* נוסח העיטור של יעקב גונין, באתר הגבורה
* יעקב גונין, באתר לזכר חללי חטיבת גולני

## הערות שוליים

קטגוריה:אשקלון: אישים
קטגוריה:בוגרי תנועת הצופים בישראל
קטגוריה:חללי צה"ל במלחמת יום הכיפורים
קטגוריה:מעוטרי חטיבת גולני
קטגוריה:מעוטרי עיטור העוז במלחמת יום הכיפורים
קטגוריה:אישים הקבורים באשקלון
קטגוריה:אישים הקבורים בבתי קברות צבאיים ישראליים
קטגוריה:חיילי חיל הרגלים במלחמת יום הכיפורים
קטגוריה:לוחמי סיירת גולני
קטגוריה:ישראלים שנולדו ב-1952
קטגוריה:ישראלים שנפטרו ב-1973
פקודה לשכוח

**פקודה לשכוח** (ברוסית: **Приказано забыть**) הוא סרט צ'צ'ני משנת 2014, המתאר את הטבח בח'יבך מבעד לעדשת הגיבורים הראשיים דאוד וסדה, שתי דמויות בדיוניות שהוצגו כעדים לטבח לאחר שנמלטו מכפרן. הסרט נועד לצאת לאקרנים לראשונה ב-10 במאי 2014 אך נאסר מכיוון שמשרד התרבות הרוסי מכחיש רשמית את אירועי הטבח בח'יבך וטען כי הסרט ייצור שנאה אתנית לאחר שהוקיעו את הסרט כ"אנטי-רוסי".

תנועת ממוריאל לזכויות האדם הרוסית הצהירה על האירועים שהסרט תיאר כ"נחשבים לעובדה מקובלת". יוצרי הסרט הצהירו שאינם רוצים לקדם שנאת רוסים והסרט מתאר דמויות רבות של רוסים אתניים המתנגדים באופן מוחלט לפקודות להרוג אזרחים צ'צ'נים ואינגושטים שניתנו על ידי חבר הנ.ק.ו.ד., מיכאיל גווישיאני. למרות האיסור של הממשלה להציג את הסרט, הוא הוקרן בפסטיבל מוסקבה.

## קישורים חיצוניים

## הערות שוליים

קטגוריה:סרטי 2014
קטגוריה:סרטים ברוסית
קטגוריה:סרטים בצ'צ'נית
קטגוריה:יצירות שצונזרו ברוסיה
ועדת הצנזורה (רוסיה)

שמאל|ממוזער|316x316 פיקסלים| עורכי המגזינים מגינים על מאמריהם. קריקטורה של המגזין הסאטירי "איסקרה". 1862
**ועדת הצנזורה** (ברוסית: **Цензу́рный комите́т**) הייתה ועדה ממשלתית שהוקמה באימפריה הרוסית תחת משרד החינוך העממי על פי אמנת הצנזורה שאומצה ב-9 ביולי 1804.

באמנת הצנזורה נכתב כי:1. על הצנזורה מוטלת החובה לבחון כל מיני ספרים ועבודות שהוקצו לשימוש הציבור.2. הנושא העיקרי של שיקול זה הוא להעביר לחברה ספרים ועבודות התורמות להארת הנפש האמיתית ולחינוך המוסרי, ולהסיר ספרים ויצירות המנוגדים לכוונה זו.3. על בסיס זה, אין לפרסם ספר או מאמר אחד באימפריה הרוסית, ואף לא למכור אותם, שלא נבדקו בעבר על ידי הצנזורה.ועדת הצנזורה המרכזית הייתה ועדת הצנזורה הפטרבורגית, שהייתה כפופה ישירות לנאמן מחוז החינוך בעיר. במקביל, הוקמו ועדות צנזורה במחוזות מוסקבה, וילנסק, דורפאט, באזורי הקווקז ואחר כך במחוזות אחרים. כל הפרסומים המודפסים וכתב היד היו כפופים לצנזורה.

בתחילת המאה ה-20 ועדות הצנזורה היו חלק ממשרד הפנים.

## ראו גם
* סינון תכנים באינטרנט
* המינהל הראשי לענייני דפוס (רוסיה)

## קישורים חיצוניים
* אמנת הצנזורה. 10 (22) .06.1826. פרויקט האגודה ההיסטורית הצבאית הרוסית "100 מסמכים עיקריים של ההיסטוריה הרוסית".

## הערות שוליים

קטגוריה:האימפריה הרוסית: חוק ומשפט
קטגוריה:צנזורה ברוסיה
פרם-36

ממוזער| בניין ראשי
ממוזער| שחזור אחד מצריפי האסירים
ממוזער|240x240 פיקסלים| הגדר בפרם-36
**פרם-36** היה מחנה עבודה סובייטי, שנמצא ליד הכפר קוצ'ינו, 100 ק"מ (60 מיילים) צפונית מזרחית לעיר פרם ברוסיה. זה היה חלק ממערכת מחנות הכלא הגדולה שהקימה ברית המועצות לשעבר בתקופת סטלין, המכונה גולאג. נבנה בשנת 1946 ונסגר בדצמבר 1987, המחנה השתמר כמוזיאון בשנת 1994 ידי ארגון זכויות האדם הרוסי הפרטי Memorial ומאז 1995 פתוח לציבור כ**מוזיאון לתולדות הדיכוי הפוליטי פרם-36** (הידוע בכינויו **מוזיאון הגולאג**). המוזיאון מופעל על ידי ארגון ללא מטרות רווח בשם "מרכז ההנצחה של דיכוי פוליטי 'פרם-36'" והוא דוגמה היחידה שנותרה למחנה עבודה גולאגי, בזמן שמחנות אחרים ננטשו או נהרסו בידי הממשלה הסובייטית לפני פירוק ברית המועצות.

מאז תחילת המאה ה-21, המוזיאון ספג נסיגה בהיקף התמיכה והמימון של ארגוני ממשל מחוזיים, שאילצו אותו להיסגר באפריל 2014. בתקופה של התעניינות ופופולריות מחודשת ברוסיה לברית המועצות ועלייה בפטריוטיות עקב משבר קרים, הדבר נתפס בעיני רבים כקמפיין מאורגן נגד המוזיאון. כלי תקשורת רוסיים וכמה ארגונים לאומניים, החלו לתאר את המוזיאון כגיס חמישי.

המוזיאון קיבל בממוצע 35,000 מבקרים בשנה והיה חבר מייסד בקואליציה הבינלאומית של אתרי מצפון היסטוריים. בשנת 2004, קרן המונומנטים העולמית כללה את פרם-36 ברשימת הצפייה של מאה האתרים הנמצאים בסכנת הכחדה.

ב-2014, הסיורים נאסרו במשך תקופה ארוכה בתואנות שונות ולאחר שיפוץ תוקנה התצוגה במוזיאון כדי להסיר אזכורים לסטלין, לברז'נייב או לסיבות בפועל לכך שהאסירים הגיעו למחנה. דגש נוסף הושם על אסירים הכלואים בגין דעות לאומניות (למשל אוקראינים, פולנים ועוד).

## קישורים חיצוניים

* 

## הערות שוליים

קטגוריה:רדיפות פוליטיות בברית המועצות
קטגוריה:צנזורה ברוסיה
קטגוריה:רוסיה: מוזיאונים
קטגוריה:מחנות עבודה
קטגוריה:גולאג
קטגוריה:חבל מנהלי פרם
10 Years

"****" (בעברית: "**10 שנים**") הוא שיר שהוקלט על ידי הזמר האיסלנדי דאדי פרייר. השיר יצג את איסלנד באירוויזיון 2021.

## רקע
ב-29 בפברואר 2020, פרייר זכה בקדם האיסלנדי לאירוויזיון 2020, עם השיר "Think About Things". ב-18 במרץ 2020, תחרות האירוויזיון לשנת 2020 בוטלה עקב מגפת הקורונה. ב-23 באוקטובר 2020, רשות השידור האיסלנדית הודיעה כי פרייר ייצג את איסלנד באירוויזיון 2021. ב-13 במרץ 2021, יצא לאוור השיר "".

## באירוויזיון
ב-19 במאי 2021, התגלה חולה קורונה במשלחת האיסלנדית. לאחר שאיגוד השידור האירופי דן בכך, הוחלט כי איסלנד לא תופיע בשידור חי בחצי הגמר ובגמר (אם תעלה). במקום זאת, תוקרן החזרה השנייה של איסלנד על גבי מסך הבמה. ב-20 במאי 2021, פרייר ביצע את השיר בחצי הגמר השני של התחרות, והגיע למקום השני עם 288 נקודות. ב-22 במאי, בגמר התחרות, הגיע פרייר למקום הרביעי עם 378 נקודות.

## מיקומי שיא

## קישורים חיצוניים

## הערות שוליים

קטגוריה:שירי אירוויזיון 2021
קטגוריה:שירי איסלנד באירוויזיון
קטגוריה:שירים באנגלית
קטגוריה:שירים על זמן
קטגוריה:סינגלים שהגיעו למקום הראשון באיסלנד
הר מוניק

**הר מוניק** (באנגלית: **Mount Monique**) הוא הר בחלקו הצפוני של האי שארקו, המצוי במזרח ים בלינגסהאוזן באזור ארץ פאלמר, שבאנטארקטיקה.

גובהו של ההר 600 מטרים מעל פני הים, והוא ההר הגבוה ביותר באי שארקו; הר מוניק הוא ההר ה-2,490 בגובהו באנטארקטיקה.

להר מדרונות דרומיים המכוסים קרח, ומדרונות צפוניים סלעיים.

ההר מצוי 5.5 קילומטרים ממערב לנונאטאקי מאריון.

## היסטוריה
### גילוי ההר

ההר התגלה ומופה באופן גס ב־11 בינואר 1910, על ידי המשלחת הצרפתית הרביעית לאנטארקטיקה בפיקודו של ז'אן-באטיסט שארקו.

ההר צולם מהאוויר על ידי צי ארצות הברית ב-9 בפברואר 1947, במסגרת מבצע קפיצה לגובה.

ההר מופה לראשונה באופן מדויק, בשנת 1960, על ידי דרק סירל (Derek J.H. Searle) מסקר שטחי חסות איי פוקלנד, בהתבסס על תצלומי האוויר.

### מקור השם

צוותו של שארקו התעקש שקראו לאזור שהתגלה על ידם "ארץ שארקו" (בצרפתית: **Terre Charcot**) (בעת גילויו, לא ידוע כי מדובר באי). שארקו הסכים לכך, מתון כוונה ברורה לקרוא לאי על שם אביו - ז'אן-מרטן שארקו, רופא צרפתי מפורסם (ולא על שמו שלו), שארקו קרא להר מוניק, לנונאטאקי מריון ולהר מרטין, על שם בנותיו.

הר מוניק קרוי על שם מוניק שארקו (בתו של שארקו) שנולדה בשנת 1907; השם ניתן להר ב-11 בינואר 1910.

## אזור אנטארקטי מוגן במיוחד

ההר מהווה חלק מהאזור האנטארקטי המוגן במיוחד 170 - "נונאטאקי מריון" (ASPA No.170).

האזור הוגדר כאזור מוגן במיוחד, בשל ערכיו הביולוגיים.

## לקריאה נוספת

• United States. Defense Mapping Agency. Hydrographic Center, **[https://books.google.co.il/books?id=XS0ibKr4FU0C&pg=PA374&lpg=PA374&dq=%22Mount+Monique%22&source=bl&ots=6UMiHyGf2M&hl=en&sa=X&ved=2ahUKEwj7k6GwtIPvAhUTfMAKHQSQBjQ4KBDoATAEegQIBRAD#v=onepage&q=%22Mount%20Monique%22&f=false Sailing Directions for Antarctica: Includes Islands South of Latitude 60°]**, P 374

• United States. Defense Mapping Agency. Hydrographic Center, **[https://books.google.co.il/books?id=gooNAQAAIAAJ&pg=PA170&lpg=PA170&dq=%22Mount+Monique%22&source=bl&ots=h8nrzZbhZY&hl=en&sa=X&ved=2ahUKEwizsrG5tIPvAhVDZMAKHX49CnE4RhDoATAJegQIBxAD#v=onepage&q=%22Mount%20Monique%22&f=false Sailing Directions for Antarctica: Including the Off-lying Islands South of Latitude 60°]**, PP 166 - 170

• Defense Mapping Agency 1992, **[https://books.google.co.il/books?id=sgSnbMOD_VsC&pg=PA379&lpg=PA379&dq=%22Mount+Monique%22&source=bl&ots=qcPGsnLbu9&hl=en&sa=X&ved=2ahUKEwiGt8C8tIPvAhVcQ0EAHeUJDw84UBDoATAIegQIBxAD#v=onepage&q=%22Mount%20Monique%22&f=false Sailing Directions (planning Guide) and (enroute) for Antarctica]**, PP 379 - 381

## קישורים חיצוניים
* הר מוניק באתר הסקר הגאולוגי של ארצות הברית
* הר מוניק באתר הגאזט האנטארקטי של ממשלת אוסטרליה
* הר מוניק באתר הגאזט האנטארקטי המשווה SCAR של ממשלת אוסטרליה
* הר מוניק באתר peakery (מרחקים לאתרים סמוכים)

## הערות שוליים

מוניק
מוניק
יצחק איש-הורביץ

**יצחק איש-הורביץ** (25 בדצמבר 1931 – 21 בדצמבר 2018) היה מנכ"ל ישראלי. כיהן כמנכ"ל תדיראן תקשורת, וכמנכ"ל משרד התקשורת.

## קורות חייו
יצחק איש-הורביץ נולד במושבה עקרון (מזכרת בתיה כיום) כבן אמצעי ולו שתי אחיות. בנם של לאה ובן-ציון איש-הורביץ. נצר לרב ישעיה הלוי הורוביץ את לימודיו היסודיים עשה במושבה, ובסיומן זכה במלגה והתקבל לגימנסיה ברחובות. בהיותו תלמיד כיתה י" נבחר ליו"ר ועד התלמידים של כל הגימנסיה. בחופשת הקיץ השתתף בקורס מ"כים של ההגנה. את מרב זמנו בכיתה י"א הקדיש במסגרת הפלמ"ח לליווי שיירות שעברו בכפרים ערביים. בשנת 1948 גויס לצה"ל, והתמנה למ"כ בגדוד הראשון של הנח"ל.
ב-1950 עד 1954 למד הנדסת אלקטרוניקה בטכניון, במלגה מאת העתודה האקדמית.

ב-1954 במהלך לימודיו בטכניון סיים קורס קצינים בהצטיינות ואת סיכת הקצין ענד לו הרמטכ"ל, רב-אלוף יגאל ידין. ב-1956 התמנה לקצין הטכני של חיל הקשר בפיקוד דרום. במלחמת סיני טיפל בקשר רדיו-טלפון בין המפקדות לבין היחידות בשטח ובפיתוח מכוניות הקשר שנשלחו אל השטח. לאחר המלחמה התמנה לקצין הטכני של המטכ"ל, והיה אחראי להתקנות בבור, מקום מושבו של הפיקוד העליון של צה"ל.

בשנת 1957 נישא לחנה לבית וינוגרד, עורכת דין ועיתונאית, ונולדו להם שלושה ילדים.

מ-1962 עד 1987 היה חבר בהנהלת תדיראן. בשנת 1965 הקים את תדיראן תקשורת אותה ניהל עד 1980. מ-1981 עד 1984 כיהן כסמנכ"ל לתכנון, מחקר ופיתוח ומ־1984 עד 1987 כיהן כנשיא שלוחת תדיראן בארצות הברית והתגורר בניו יורק.

ב-1987 ניהל את JIM – JERUSALEM INSTITUTE OF MANAGEMENT – מכון מחקר של אוניברסיטאות הרווארד ותל אביב.
ב-1988 מונה על ידי שר התקשורת גד יעקבי לתפקיד מנכ"ל משרד התקשורת. בהמשך כיהן כחוקר בכיר במרכז לחיזוי טכנולוגי באוניברסיטת תל אביב ויועץ לשר התקשורת.

איש-הורביץ היה חבר ב של המועצה להשכלה גבוהה וניהל את הקונסורציום לתקשורת לוויינים.
היה חבר בוועדות ציבוריות בתחום התקשורת וביניהן: ועדת בועז, ועדת גרונאו ועדת רשות התקשורת ובמספר דירקטוריונים כולל של חברת נטוויז'ן וצח"מ בקיבוץ אפיקים.
כיהן כנשיא הסניף הישראלי של אגודת מהנדסי החשמל AEEE, נשיא מועדון תל אביב – יפו של רוטרי, עמית פול האריס של "רוטרי" העולמי, יו"ר העמותה לחקר משפחת הורוביץ, ופעיל בארגון "בקול" לכבדי שמיעה ובמרכז יום לקשיש בשכונת התקווה.

## קישורים חיצוניים

## הערות שוליים

 קטגוריה:בוגרי הטכניון - מכון טכנולוגי לישראל: הנדסת חשמל
קטגוריה:בוגרי העתודה האקדמית
קטגוריה:מהנדסים ישראלים
קטגוריה:מנכ"לי משרד התקשורת
קטגוריה:מנכ"לים ישראלים
קטגוריה:ישראלים שנולדו ב-1931
קטגוריה:ישראלים שנפטרו ב-2018
ביג בוי

**אנטוואן אנדרה פאטון** (באנגלית: **Antwan André Patton**; נולד ב-1 בפברואר 1975), הידוע בשם הבמה **ביג בוי** (**Big Boi**), הוא ראפר, פזמונאי, שחקן ומפיק מוזיקלי, הידוע בעיקר בשל היותו חבר בהרכב ההיפ-הופ אאוטקאסט, לצד אנדרה 3000.

## ביוגרפיה
פאטון נולד ובילה את המחצית הראשונה של ילדותו בסוואנה, ג'ורג'יה, ולמד בבית הספר התיכון הרשל ו. ג'נקינס, לפני שעבר לאטלנטה עם דודתו רנה. הוא החליט להמשיך את התעניינותו במוזיקה בבית הספר התיכון Tri-Cities, בית ספר למגנטים לאמנות חזותית.

פאטון פגש את הראפר אנדרה 3000 כשלמדו בתיכון. השניים איחדו כוחות כהרכב ההיפ הופ אאוטקאסט בשנת 1992 וחתמו בחברת "לה-פייס רקורדס". בשנת 1994 הוציאו את אלבום הבכורה שלהם, *[[Southernplayalisticadillacmuzik]]*, שצבר פופולריות לאחר שהסינגל "Player's Ball" הגיע למקום הראשון במצעד שירי הראפ של הבילבורד. לאחר מכן, הוציא הצמד את האלבומים *[[ATLiens]]* בשנת 1996 ו-*[[Aquemini]]* בשנת 1998 ופיתח את הצליל שלו, התנסה במגוון סגנונות וזכה להצלחה מסחרית. בשנת 2000 הוציא הצמד את האלבום *[[Stankonia]]*, שכלל את הסינגלים "Ms. Jackson" ו-"B.O.B", והגיע למקום השני במצעד הבילבורד 200. האלבום זכה בפרס גראמי לאלבום הראפ הטוב ביותר והשיר "Ms. Jackson" זכה בפרס גראמי לביצוע הראפ הטוב ביותר של צמד/להקה.

בשנת 2010 הוציא ביג בוי את אלבום הסולו הראשון שלו, *Sir Lucious Left Foot: The Son of Chico Dusty*. האלבום הגיע היישר אל המקום השלישי במצעד הבילבורד 200, עם 62,000 עותקים שנמכרו בשבוע הראשון לצאתו, ושהה במצעד סך של 13 שבועות. בנוסף, זכה האלבום לשבחים רבים ממבקרי המוזיקה, תוך שקיבל ציון של 90 מתוך 100 מ-Metacritic, בהתבסס על 33 ביקורות מקצועיות.

בשנת 2012 הוציא את אלבומו השני כאמן סולו, *Vicious Lies and Dangerous Rumors*, המציג הופעות אורח של אמנים כגון T.I., לודאקריס, קיד קאדי, קלי רולנד, אייסאפ רוקי ובי.או.בי. האלבום זכה לשבחים ממבקרי המוזיקה.

בשנת 2017 הוציא את אלבומו השלישי, *Boomiverse*.

## דיסקוגרפיה

### אלבומי אולפן
* 2010: *Sir Lucious Left Foot: The Son of Chico Dusty*
* 2012: *Vicious Lies and Dangerous Rumors*
* 2017: *Boomiverse*

### מיקסטייפים
* 2010: *Mixtape for Dummies: A Guide to Global Greatness*

### מיני-אלבומים
* 2015: *Big Grams* 

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:ראפרים אמריקאים
קטגוריה:מפיקי היפ הופ אמריקאים
קטגוריה:זוכי פרס גראמי
קטגוריה:אמני אפיק רקורדס
קטגוריה:אמריקאים שנולדו ב-1975
הלנה צנגל

**הלנה צנגל** (בגרמנית: **Helena Zengel**; נולדה ב-10 ביוני 2008) היא שחקנית קולנוע גרמנייה. היא התפרסמה בתפקידיה בסרט הגרמני "מחוץ למערכת"  ובסרט האמריקאי "חדשות העולם הגדול" שבו כיכבה לצידו של טום הנקס.

## ביוגרפיה
צנגל נולדה וגדלה בברלין, גרמניה.

## קריירה
צנגל החלה את קריירת המשחק שלה בגיל חמש בקליפ של להקת הרוק האלטרנטיבי "Abby" ובאותה שנה הופיעה בסרט הטלוויזיה הגרמני "Spreewaldkrimi: Mörderische Hitze". תפקידה הראשי הראשון בסרט, בגיל שמונה, היה בסרט דרמה בשם "Die Tochter" (הבת) שהוצג בפסטיבל הסרטים הבינלאומי בברלין של שנת 2017. היא הופיעה בתפקידי משנה בשני פרקים בסדרת הטלוויזיה הגרמנית "Die Spezialisten - Im Namen der Opfer" (המומחים - בשם הקרבנות) וכן במספר סרטי קולנוע וסרטי טלוויזיה.

בשנת 2019 כיכבה בסרט הדרמה הגרמני "מחוץ למערכת" שהוקרן בפברואר 2019 בפסטיבל הסרטים הבינלאומי בברלין, צנגל גילמה את התפקיד הראשי של ברנדט "בני", ילדה בת תשע אגרסיבית וטראומטית. על תפקיד זה היא זכתה בפרס הקולנוע הגרמני לשחקנית הטובה ביותר, והייתה מועמדת לפרס האקדמיה האירופית לקולנוע.

בשנת 2020 לוהקה צנגל על ידי סרטי יוניברסל לתפקיד ראשי בסרט המערבון האמריקאי "חדשות העולם הגדול" שביים במאי הקולנוע הבריטי פול גרינגראס. בעיבוד זה לרומן באותו שם משנת 2016 מאת הסופרת הקנדית-אמריקאית פאולט ג'יילס, צנגל מככבת כיתומה גרמנייה בת 10 בשם ג'והאנה לאונברגר, ואילו טום הנקס מככב לצדה כקפטן ג'פרסון קייל קיד. על הופעתה בסרט קיבלה צנגל מועמדויות לפרס גלובוס הזהב, לפרס גילדת שחקני המסך ולפרס סטלייט לשנת 2021, לשחקנית הטובה ביותר בתפקיד משנה.

## פילמוגרפיה
### קולנוע

### טלוויזיה

## קישורים חיצוניים
* 

## הערות שוליים

קטגוריה:שחקניות קולנוע וטלוויזיה גרמניות
קטגוריה:שחקניות ילדות גרמניות
קטגוריה:זוכי פרסים לקולנוע
קטגוריה:גרמניות שנולדו ב-2008
קטגוריה:גרמנים שנולדו ב-2008
I Don't Feel Hate

"**I Don't Feel Hate**" (בעברית: "**אינני מרגיש שנאה**") הוא שיר שהוקלט על ידי הזמר הגרמני ינדריק זיגווארט. השיר ייצג את גרמניה באירוויזיון 2021.

## רקע
ב-27 בפברואר 2020, רשות השידור הגרמנית הכריזה כי בן דוליץ' נבחר לייצג את גרמניה באירוויזיון 2020, עם השיר "Violent Thing". ב-18 במרץ 2020, תחרות האירוויזיון לשנת 2020 בוטלה עקב מגפת הקורונה. ב-6 בפברואר 2021, רשות השידור הגרמנית הכריזה כי זיגווארט נבחר לייצג את גרמניה באירוויזיון 2021. ב-24 בפברואר 2021, נחשפה כותרת השיר, "I Don't Feel Hate", וב-25 בפברואר השיר יצא באופן רשמי.

## באירוויזיון
כחלק מ"חמש המדינות הגדולות של האירוויזיון", גרמניה מעפילה אוטומטית לגמר. ב-22 במאי 2021, בגמר התחרות, הגיע זיגווארט למקום ה-25 עם שלוש נקודות.

## מיקומי שיא

## קישורים חיצוניים

## הערות שוליים

קטגוריה:שירי אירוויזיון 2021
קטגוריה:שירי גרמניה באירוויזיון
קטגוריה:סינגלים בהוצאת פולידור רקורדס
יחסי אוסטרליה–עומאן

**יחסי אוסטרליה–עומאן** הם היחסים הדיפלומטיים שבין **[[אוסטרליה|הקהילייה של אוסטרליה]]** לבין **[[עומאן|סולטנות עומאן]]**.

## סקירה כללית
אוסטרליה כוננה יחסים דיפלומטיים עם עומאן בשנת 1981. אוסטרליה מינתה קונסול כבוד במסקט בדצמבר 2011. שירותי אוסטרדה בעומאן ניתנים באמצעות שגרירות אוסטרליה בריאד. עומאן פתחה קונסוליה כללית במלבורן ביוני 2005, בעיקר כדי לתמוך בסטודנטים עומאנים באוסטרליה.

היחסים בין המדינות הם ידידותיים ומשתפים פעולה. כמייסדי עמותת איגוד האוקיינוס ההודי (IORA), אוסטרליה ועומאן עובדות בשיתוף פעולה כדי לקדם את שיתוף הפעולה במגוון נושאים אזוריים של שפת האוקיינוס ההודי, כולל דיג וביטחון ים ובטיחותו.

אוסטרליה ועומאן נהנות משיתוף פעולה הגנתי הדוק, עם ביקורים תכופים בנמל של ספינות הצי המלכותי האוסטרליות שנפרסות במפרץ ומגוון של תוכניות חילוף והכשרה להגנה.

קשרי החינוך נותרים חזקים, עם 1,190 הרשמות לסטודנטים עומאנים במוסדות אוסטרליה בשנת 2019. קיימים שמונה הסכמים פורמליים בין האוניברסיטאות האוסטרליות לעומאניות כדי להקל על חילופי סטודנטים ואקדמיה ושיתוף פעולה במחקר.

## סחר והשקעה
הסחר הדו-צדדי בין המדינות הסתכם ב-615.0 מיליון דולר בשנים 2018–2019. הייצוא העיקרי של אוסטרליה כולל בשר, חיטה ובעלי חיים. בשנים האלו היבוא מעומאן לאוסטרליה היה בשווי 57 מיליון דולר וכלל בעיקר נפט וסחורות נלוות.

מספר חברות אוסטרליות פעילות בעומאן במגוון תחומים. עומאן מעודדת השקעות אוסטרליות לתמוך באג'נדה שלה לרפורמה כלכלית, ויש לה אינטרס לנצל את ענפי החקלאות של אוסטרליה ואת המומחיות הקשורה למשאבי טבע, כולל בייצור חלב.

קיים פוטנציאל לשיתוף פעולה מדעי שימושי בנושאי חקלאות, חקלאות ימית ומערכות אקולוגיות בחוף. ישנם סיכויים משמעותיים להרחבה נוספת בשירותי החינוך האוסטרלים, כולל בתחום החינוך המקצועי (VET).

## נציגויות דיפלומטיות
* אוסטרליה מיוצגת בעומאן באמצעות שגרירותה בריאד, ערב הסעודית, ובנוסף מחזיקה קונסוליית כבוד במסקט.
* עומאן מיוצגת באוסטרליה באמצעות שגרירותה בטוקיו, יפן, ובנוסף מחזיקה קונסוליה כללית במלבורן.

## קישורים חיצוניים

* יחסי אוסטרליה–עומאן, באתר משרד החוץ האוסטרלי

## הערות שוליים

קטגוריה:ערכים ללא קטגוריות פיזיות - יחסי חוץ
פינלנד באירוויזיון 2021

**[[פינלנד באירוויזיון|פינלנד]] השתתפה ב[[אירוויזיון 2021]]** עם השיר "Dark Side", שבוצע על ידי הלהקה הפינית "בליינד צ'אנל".

## לפני האירוויזיון
פינלנד בחרה את נציגה לאירוויזיון באמצעות הקדם "Uuden Musiikin Kilpailu". הקדם נערך ב-20 בפברואר 2021, בעיר טמפרה שבדרום פינלנד. המופע הונחה על ידי אנטי טויסקו. הקדם שודר בפינית, שוודית, אנגלית ורוסית. מהדורת הקדם לשנת 2021 הייתה המהדורה הנצפית ביותר, עם מדרוג כולל של 1.1 מיליון צופים.

ב-1 בספטמבר 2020, רשות השידור הפינית הכריזה על פתיחת ההרשמה לתחרות, שנמשכה כשבוע. על פי חוקי הקדם, אחד מתוך הכותבים והמבצעים של השיר היה חייב להיות אזרח או תושב קבע של פינלנד. בסיום ההרשמה, ועדה מיוחדת שהואמנה על סינון הנרשמים בחרה שבעה שירים שעלו לשלב הבא.

### הגמר
הגמר נערך ב-20 בפברואר 2021. שיטת הניקוד בקדם הפיני הורכה מ-75% הצבעות הקהל ו-25% הצבעות השופטים מאיסלנד, ארצות הברית, הולנד, הממלכה המאוחדת, פולין, ספרד ושווייץ. כל מדינה יכלה להעניק מספר זוגי של נקודות מ-2 עד 12. הצופים הצביעו בשיחת טלפון, SMS או הצבעה דיגיטלית.

## באירוויזיון
ב-20 במאי 2021, הלהקה ביצעה את השיר בחצי הגמר השני של התחרות, והגיעה למקום החמישי עם 234 נקודות. ב-22 במאי, בגמר התחרות, הגיעה הלהקה למקום השישי עם 301 נקודות.

## הערות שוליים

קטגוריה:מדינות באירוויזיון 2021
2021
כלא נובוצ'רקסק

**כלא נובוצ'רקסק** (ברוסית: **Новочеркасская тюрьма**) הוא בית כלא בעיר נובוצ'רקסק, מחוז רוסטוב, המהווה נקודת ציון בעולם הפשע של רוסיה. כיום זהו בית מעצר לפני משפט מספר 3 של שירות בתי הסוהר הפדרלי ומכונה "קרסנאיה גורקה".

זהו אחד מששת בתי הכלא בברית המועצות, שבוצעו בו עונשי מוות.

## היסטוריה
הכלא בנובוצ'רקסק הופיע כמעט במקביל להקמת העיר, וקיבל שם כלא. הכלא גודר בגדר עץ; כעבור זמן מה הוקם במקומו בניין אבן המאכלס עד 600 איש עם בית חולים פנימי.

בסוף שנת 1910 - תחילת 1911 פרצה מגפת טיפוס חזקה בשטח כלא נובוצ'רקסק שגבתה חיי אדם רבים, הגורם לה היה צפיפות הכלא. כתוצאה מכך, הוחלט להעביר את בית החולים מחוץ לכלא, ולבנות מחדש את הכלא עצמו. לפני תחילת מלחמת העולם הראשונה, בשנת 1914, החלה בנייתם של בניינים חדשים (עשויים לבנים אדומות) בכלא נובוצ'רקסק ששרדו עד היום. האסירים הראשונים של הכלא החדש בשנת 1916 היו פליטי מלחמה שברחו לרוסיה. הכלא החדש החל להתמלא בשבויים בשנת 1917. מתחם הכלא החדש כלל את הבניין הראשי ובניין המשמר, בית מרחץ, מכבסה ומתקנים ביתיים אחרים. דרך בית המרחץ, שהיה ממוקם בסמוך לגדר, בשנת 1917, היה הניסיון היחיד של בריחת אסירים המונית, אך הנמלטים לא הצליחו להתגבר בשקט על המכשול האחרון - גדר הכלא הגבוהה.

במהלך התקופה הסובייטית המשיך הכלא למלא את תפקידו: במהלך הדיכוי הסטליניסטי ביקרו כאן אסירים רבים שנשלחו למחנות עבודה בכפייה - כלא נובוצ'רקסק היה נקודת מעבר עבורם.

בשנת 2003 עוצב המוסד מחדש כבית מעצר לפני משפט והוא יכול להכיל עד אלפיים אסירים. בכלא הוחזקו כמה רוצחים סדרתיים, שפעלו בעיקר במחוז רוסטוב: קונסטנטין צ'ריומוחין (שהוצא להורג ב-1993), אנדריי צ'יקטילו (שהוצא להורג ב-1994), יורי ציומן, ולדימיר מוכאנקין (שניהם נידונים למוות, שעונשם הומר למאסר עולם). אסירים ידועים אחרים בכלא נובוצ'רקסק היו:
* האחים טולסטופיאטוב, חברי אחת מקבוצות הפשע המאורגנות הראשונות בברית המועצות
* פיוטר גרומוסלבסקי, אדון הקוזאקים של דון.
* ז'אן דופור, קצין נ.ק.ו.ו.ד., ראש כמה מחלקות בידוד או בתי כלא.
* ולטר פון זיידליץ-קורצבך, גנרל גרמני.
* ג'אבה יוסליאני, גנב בחוק
* זכריי קלשוב, גנב בחוק
* סרגיי קורולב, מעצב מערכות רקטות וחלל
* סרגיי מדוייב,- אחד מראשי הפשע האחרונים בתולדות ברית המועצות
* נז'דה גארגין, גיבור תנועת השחרור הלאומית הארמנית
* רזמיק פטרוסיאן, חבר תנועת קרבאך
* נדז'דה סבצ'נקו, חיילת אוקראינית
* איוואן צ'נצוב, פעיל פוליטי ומדינאי סובייטי

## קישורים חיצוניים
* מאה שנים של תולדות בית המעצר-3 בנובוצ'רקסק: מטירת כלא לכלא זמני לפני משפט
* כלא נובוצ'רקסק המפורסם כבר לא קיים, כתבת תסקיר
## הערות שוליים

קטגוריה:מחוז רוסטוב
קטגוריה:רוסיה: בתי סוהר
קטגוריה:הוצאות להורג ברוסיה וברית המועצות
יחסי אוסטרליה–כווית

**יחסי אוסטרליה–כווית** הם היחסים הדיפלומטיים שבין **[[אוסטרליה|הקהילייה של אוסטרליה]]** לבין **[[כווית|מדינת כווית]]**.

## סקירה כללית
אוסטרליה וכווית נהנות מיחסי ידידות ושיתוף פעולה. כווית מכירה בתמיכה בעצמאותה ובכנותה הטריטוריאלית של כווית שמספקת תרומתה של אוסטרליה לכוח הקואליציוני, אשר שחרר בשנת 1991 את כווית מהכיבוש העיראקי.

היחסים הדיפלומטיים בין שתי המדינות כוננו רשמית בשנת 1974 ואוסטרליה פתחה שגרירות בכווית סיטי בדצמבר 2004. שר החוץ של אוסטרליה פתח רשמית את שגרירות אוסטרליה במתחם הנוכחי כשביקר בכווית ביוני 2008. ועדת הסחר האוסטרלית (Austrade) פתחה משרד בפברואר 2010. כווית שדרגה את משרד הקשר שלה בקנברה לשגרירות בינואר 2002 ופתחה משרד תרבות בשנת 2008.

## סחר והשקעה
יחסי הסחר הם משמעותיים, עם פוטנציאל רב להרחבה נוספת בתחום האנרגיה (שירותים מקצועיים וציוד נלווה), חינוך, חקלאות, ייצור מתקדם, תיירות ושירותים אחרים. הסחר הדו-צדדי הסתכם ב-602.4 מיליון דולר בשנת 2017. כווית היא שוק משמעותי לייצוא אוסטרלי של חיטה, חלב, בקר, מזון ומוצרי חקלאות אחרים. לפני צאת תעשיית רכבי הרכב מאוסטרליה, כווית הייתה שוק משמעותי לרכבי נוסעים אוסטרליים. היבוא מכווית הוא כמעט כולו מוצרי נפט ודשנים.

בשנת 2017 נרשמו 1,124 הרשמות של סטודנטים כוויתים במוסדות אוסטרליים, הרוב במלגות ממשלת כווית. הקמת המכללה האוסטרלית של כווית בשנת 2004 ומכללת Box Hill מכווית בשנת 2007 סייעה בהרחבת הקשרים החינוכיים.

למעלה מ-1,000 אוסטרלים מתגוררים בכווית, המועסקים בעיקר בענפי החינוך, הבנקאות, הנפט והגז והביטחון. חברות אוסטרליות עם משרדים בכווית מתרכזות בעיקר בשירותי ניהול הנדסה ובנייה וחינוך.

ההשקעות של כווית באוסטרליה נאמדות בלמעלה מ-8.7 מיליארד דולר (2017), כולל השקעות משמעותיות של רשות ההשקעות של כווית (KIA) ושל החברה לחיפושי נפט זרים של כווית (KUFPEC). תחומי ההשקעה כוללים נדל"ן, בתי מלון, בנקאות ותחום הנפט והגז. לבית הכספים של כווית, אחד הבנקים האיסלאמיים הגדולים בכווית, יש משרד במלבורן, בעוד שחברות כווייתיות פרטיות, כולל Agility Logistics, Action Group Holdings ו-Al-Ghanim Group, השקיעו גם באוסטרליה.

התוכניות של כווית לפתח מגה-פרויקטים של תשתיות ולגוון את בסיס הכישורים של אזרחיה, מהוות הזדמנויות משמעותיות עבור חברות אוסטרליות. אנגלית מדוברת באופן נרחב ולכווית יש מכסי יבוא נמוכים. מספר מוצרי האוכל והמשקאות האוסטרלים בכווית גדל בשנים האחרונות. בנוסף, קיים עתיד לצמיחה במגזרים כולל בנייה, תשתיות, שירותי חינוך ובריאות.

עדיפות לממשלת אוסטרליה היא חידוש המשא ומתן על הסכם סחר חופשי עם המועצה לשיתוף פעולה במפרץ, כולל כווית.

## נציגויות דיפלומטיות
* אוסטרליה מחזיקה בכווית שגרירות בכווית סיטי.
* כווית מחזיקה באוסטרליה שגרירות בקנברה.

## קישורים חיצוניים

* יחסי אוסטרליה–כווית, באתר משרד החוץ האוסטרלי

## הערות שוליים

קטגוריה:ערכים ללא קטגוריות פיזיות - יחסי חוץ
יחסי מלזיה–סוריה

**יחסי מלזיה–סוריה** הם יחסי החוץ בין מלזיה לסוריה.

## היסטוריה
הפדרציה של מלאיה וסוריה כוננו יחסים דיפלומטיים בשנת 1958. סוריה הקימה את שגרירותה בקואלה לומפור בשנת 2001, ואילו שגרירות מלזיה בדמשק הוקמה בשנת 2002. הנשיא בשאר אל-אסד ביקר במלזיה בשנת 2003, ואילו יאנג די-פרטואן אגונג סיראג'ודין, הראג'ה של פרליס ביקר באותה שנה בסוריה.

בשנת 2005 היחסים בין סוריה למערב נחלשו לאחר שספגה שורה של סנקציות כלכליות ופוליטיות, כמו ארצות הברית שהחזירה את שגרירה מדמשק. על כך סוריה הגיבה בהתמקדות מוגברת בפיתוח קשרים הן עם בעלות בריתה הקיימות איראן ורוסיה, והן עם מדינות המזרח, במיוחד סין, הודו ומלזיה. בתור מדינה שרוב האוכלוסייה בה היא מוסלמית, מלזיה נהנתה במיוחד ממאמצים אלו. כמה אליטות סוריות החלו לשלוח את ילדיהן ללמוד אנגלית במלזיה, ולא ביעדים מסורתיים במערב. בעוד היחסים בין סוריה למערב השתפרו באופן חלקי החל משנת 2006, ובמיוחד לאחר כניסתו של הנשיא ברק אובמה לתפקיד בשנת 2009, סוריה המשיכה בפיתוח הקשרים עם מלזיה. המאמצים להגביר את הסחר בין שתי המדינות כללו ביקור של ראש ממשלת מלזיה, עבדאללה בדאווי, בסוריה בשנת 2007, וחתימה על מספר הסכמים בשנת 2009 הנוגעים לטיסה אווירית ולעסקים קטנים ובינוניים. המועצה העסקית הסורית-מלזית הוקמה בפברואר 2011 כדי לסייע בהמשך פיתוח הסחר בין שתי המדינות, חודש בלבד לפני תחילת מלחמת האזרחים בסוריה.

## פליטים סורים במלזיה
באוקטובר 2015 הודיע ראש ממשלת מלזיה, נג'יב רזאק, כי לפחות 3,000 פליטים סורים יושבו מחדש במדינה, כאשר מלזיה תהפוך לאחת ממדינות הרוב המוסלמי הראשונה שמציעה הצעה זו. נג'יב הצהיר כי מדינות מוסלמיות אחראיות בחלקן להבטיח את רווחתם של הסורים הגולים שנמלטים מארצם בכמות עצומה, מה שגרם ללחצים חברתיים וכלכליים באירופה, במהלך משבר המהגרים. חבורת הפליטים הראשונה הגיעה לנמל התעופה הבינלאומי קואלה לומפור ב-11 בדצמבר 2015 בטיסה שהגיעה מאיסטנבול, טורקיה. המנה השנייה של 68 פליטים סורים הגיעה לבסיס חיל האוויר סובנג (מחוץ לקואלה לומפור) מביירות, לבנון במאי 2016.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
צ'יקטילו (סדרת טלוויזיה)

**צ'יקטילו** (ברוסית: **Чикатило**) היא סדרת טלוויזיה רוסית, העוסקת ברוצח הסדרתי אנדריי צ'יקטילו. פרק הבכורה הועלה לצפייה ישירה על גבי שרתי Okko ב-18 במרץ 2021.

## סקירה
הסדרה מספרת על הרוצח הסדרתי המפורסם ביותר בתקופה הסובייטית, אנדריי צ'יקטילו – על החיים הכפולים שניהל עבריין זה במשך שנים רבות ועל החקירה האינטנסיבית של מעשי הרצח שביצע. לדברי הבמאי סאריק אנדראסיאן, המשימה העיקרית של יוצרי הסדרה הייתה לענות על השאלות "איך אדם עם ביוגרפיה כמעט מושלמת התגלה כרוצח אכזר? מה הוליד בו את החיה?".

## עלילה
הוא רצח וללא נענש יותר מעשר שנים, יותר מחמישים איש נרצחו על ידו. במקום זאת, אדם חף מפשע הורשע והוצא להורג בירייה. במשך תקופה ארוכה לא ניתן היה לשלב את הרצח שביצע למקרה אחד. מטורפים מסוג זה פשוט לא היו קיימים בברית המועצות ולכן רשויות אכיפת החוק לא היו מוכנות להילחם ב"חיה המטורפת", כפי שכינוהו עיתונאים מאוחר יותר. בלכידת צ'יקטילו היו מעורבים תושבים, שוטרים, תובעים, פסיכיאטרים ושיטות חקירה חדשות שפותחו כדי להציל אנשים חפים מפשע. כתוצאה מכך ניסיונות להעריך ולתפוס את "החיה המטורפת" נמשכו שנים והפכו לעימות מלא עם תפניות בלתי צפויות ודרמטיות בין החברה למטורף המדמם הטפיל בתוכה.

## שחקנים ודמויות
* דמיטרי נאגייב - אנדריי צ'יקטילו
* קונסטנטין לברוננקו – קסאייב
* דמיטרי ולאסקין – וטוויצקי
* יוליה אפנסייבה – אירינה אובסיניקובה

## הפקה
הסדרה צולמה עבור שירות הסטרימינג Okko. הבמאי סאריק אנדראסיאן שקד על עבודת הבימוי והעריכה, כשהתסריט נכתב על ידי אלכסיי גרביצקי וסרגיי וולקוב. הצילומים החלו בספטמבר 2020, ב-21 בדצמבר 2020 נודע על השלמתם והטריילר הראשון פורסם. יוצרי הפרויקט שמרו את שמו של השחקן שגילם את התפקיד הראשי בסתר עד לשידור פרק הבכורה.

הסדרה עלתה בבכורה ב-18 במרץ 2021 וכללה שמונה פרקים. צילומי העונה השנייה החלו בקיץ 2021 עם ויטאלי קלישצ'קו שהצטרף לצוות השחקנים.

## קישורים חיצוניים
* 

## הערות שוליים

קטגוריה:סדרות טלוויזיה רוסיות שעלו לשידור בשנות ה-2020
קטגוריה:סדרות טלוויזיה רוסיות
יחסי מלזיה–עיראק

**יחסי מלזיה–עיראק** הם יחסי החוץ בין מלזיה לעיראק.

## סקירה כללית
עיראק פתחה את שגרירותה בקואלה לומפור בשנות ה-70. מלזיה סגרה את שגרירותה בבגדאד במרץ 2003 במהלך מלחמת עיראק.

בשנת 2018 שלח ראש ממשלת עיראק חיידר אל-עבאדי לעמיתו המלזי מאהאטיר מוחמד מכתב ברכה ובו ביקש ממנו לפתוח מחדש את שגרירות מלזיה בבגדאד. לדבריו, פתיחה מחודשת של השגרירות יכולה לסייע ברמות שונות של הקשרים בין עיראק ומלזיה לאנשי שתי המדינות המוסלמיות האחיות.

## יחסים כלכליים
פטרונס, חברת הנפט הלאומית של מלזיה, נוכחת בעיראק מאז 2010. בשנת 2016 הוערך היקף הסחר הדו-צדדי הכולל ב-1.5 מיליארד דולר.

היצוא העיקרי של עיראק למלזיה הוא נפט. עיראק מייבאת מלזיה בעיקר מוצרים וציוד רפואי, שמן דקלים ומוצרי אלקטרוניקה וחשמל.

עיראקי איירווייז, קיימה טיסות פעם בשבוע מבגדאד לקואלה לומפור מאז שנת 2013, אך מאז שנת 2017 היא הרחיבה לפעמיים בשבוע.

נכון לעכשיו, ישנם כ-3,500 סטודנטים עיראקים במלזיה. בשנת 2016 כ-24,000 עיראקים ביקרו במלזיה ובשנת 2017 ביקרו כ-30,000 עיראקים. ישנם גם כ-300 מלזים העובדים בעיראק, בעיקר בתחום הנפט, הקשורים לפעילות פטרונס בעיראק.

בשנת 2018 הוקמה לשכת המסחר והתעשייה העיראקית–מלזית במטרה לקדם את ההזדמנויות המסחריות והתעשייתיות בין עיראק ומלזיה.

## נציגויות דיפלומטיות
* מלזיה מיוצגת בעיראק באמצעות שגרירותה בעמאן, ירדן.
* עיראק מחזיקה במלזיה שגרירות בקואלה לומפור.

## הערות שוליים

קטגוריה:ערכים ללא קטגוריות פיזיות - יחסי חוץ